Živijo, greste z nami na sprehod?
Ta sprehod ni ravno za otroke,
toda če ste vi odrasli bom vesel če me pospremite celo pot.
Takole vsak dan vodim pse na sprehod in pobiram za njimi.
Vodim jih mirno mimo vsega hudega kar nam pride nasproti.
Tu smo naleteli na združeno fronto mačk in golobov. Hitchcok se lahko samo skrije.
Naš cilj je da gremo mirno do konca pločnika in nato naprej čez cesto.
Tu nas je napadel človeški največji zaklad, in mi smo pripravili odlično obrambo,
ušesa smo dali nazaj, da smo dobili aerodinamično obliko,
in začeli mahati z repom, da so fasali hud prehlad.
Najhujša so križišča, kjer je polno glasnih vozil, drugih psov in neobzirnih kolesarjev.
Seveda srečamo tudi veliko drugih lastnikov.
Opažam da je veliko takšnih psov, ne vsi, toda veliko je takšnih psov, ki se težko umirijo, če se sploh lahko,
nemirni so in neučakani so da se povohamo.
Ne predstavljam si, da se z dekletom sprehajam po parku, nakar nama naproti prideta Jenifer Aniston in Michael Jackson.
Ko nas Miki opazi se takoj smrtno zresni kot pujs ko ščije.
Našopiri se ter direktno pristopi k nam.
Zagotovo se tudi ve ne bi dobro počutili, če se Miki obnaša srečanju neprimerno.
Mislim, kako bi se počutili vi, če bi se sprehajali po parku, in vam nasproti pride par, nakar poba kar prileti k vam?
Morebit se pa želi samo igrati?
Menda je ideja ob srečanju da se pristopi in rokuje ter verbalno pozdravi, vsaj v mojem kulturnem območju.
Ne morem biti edini, ki je zaskrbljen kako psi trpijo,
in so nesocializirani kot posledica lastnikovega nepoznavanja pasje narave,
lastnikovega sebičnega estetskega nagiba, in sebičnega počlovečanja psa.
Opravil sem neke sorte anketo, da sem dobil nekaj drugih mnenj.
Zanima me kaj menijo lastniki sami.
Zanimivo je da tudi oni sami opažajo, da je nekaj gnilega v naših lastnih vrstah.
Ja,
pes ki ful laja, sem videl da ga lastnik ful grdo vleče. Pa ni ga dobro vzgojil.
Največji problem je ta,
ubogljivost, ne? Ali pa bi rekel priklic, ali pa ta...
Dejansko nobeden od teh psov skoraj ne uboga.
Ja ne vem, jaz mislim da najbolj pogost problem je premajhna socializacija.
Še zmeraj ima večina da je to ljubljenček.
Ja je ljubljenček, ampak ta ljubljenček mora ubogat
Že ko vidijo drugega psa, ponavadi večjega, paniko že na psa prenesejo.
Pes takoj začuti, verjetno da je nekaj narobe. Že tu je problem.
Preveč tako kot otroka da ga imajo.
Ja, preveč počlovečijo pse. Psi so konec koncov psi.
Lastniki in vodniki smo odgovorni za obnašanje naših psov
in to je moja zgodba, kako sem se naučil vodit trop.
Na začetku je bil Big Bang, pa prvi atomi, zvezde, galaksije,
pa naše sonce in zemlja, kjer se je nabrala voda,
in v vodi na zemlji se je rodila Mati Narava
Ta Mati Narava je takoj začela, v svoji osnovni obliki, producirati življenje na zemlji
Od samega začetka se to življenje izraža v paru: plen in plenilec.
Od prvih bakterij in virusov do današnjih tigrov in srn.
Na splošno se živali ne menijo ena za drugo, dokler se ne srečajo.
Ko se dve živali srečata sta dva glavna namena napad in umik,
neglede na to ali je žival plen ali plenilec.
Ko se dve živali srečata lahko napadeta ali se umakneta
iz česar lahko dobimo tabelico,
da se ob srečanju živali ali umaknejo,
ali lovijo
ali spopadejo.
V naravi so srečanja nevarna in dobesedno življenjskega pomena.
Današnji človek se je razvi, pa recimo pred 250.000 leti.
in do pred 10.000 leti, to je 95% človeške zgodovine,
smo živeli v kameni dobi,
kjer so prevladovali pojmi kot je
lov, naboralništvo, jama, ogenj
kamen, votlina...
Nekako 10.000 let nazaj pa se je začela revolucionarna nova doba
ko so nastali nam zelo domači pojmi
kot je agrokultura, vasi, mesta, kolo
udomačene živali in prosti čas.
Najnovejša doba je ta izpred 200 let
150 let nazaj smo živeli ob svečah,
100 let nazaj smo poleteli iz tal
in pristali na luni
pred kratkim smo postavili internet
in danes imamo pametne stvari namesto nas.
Človek si je zamislil in postavil vasi in metropole za svoje naravno okolje, kjer se počuti varno.
Mislim da je mesto to kot Ljubljana, a ne, ali pa tu, se mi zdi varno.
Jaz mislim da je to proti drugim evropskim mestom je zelo varno, med najvišjimi Ljubljana.
Ja meni se tudi zdi da je Ljubljana dokaj varno mesto, kljub vsem dogajanju. Ne počutim se ogrožene.
Jaz nimam nobenih takih strahov.
Odvisno, kdaj se počutim varno, kdaj pa ne.
Če nisem v družbi pa je tema
se ne počutim ravno najbolj varno
V družbi ali pa s psom se pa počutm varno.
Zjutraj vstanemo, se zrihtamo in gremo v mesto
Na poti srečamo veliko ljudi in se niti ne menimo za njih.
Zvečer gremo na večerjo in potem še v disko
in pozno zjutraj pridemo veseli domov
brez da bi kadarkoli skrbeli za lastno varnost
da bi nas kdo napadel ali celo ubil.
Ljudje smo razvili razum
toda pomembneje je to da smo razvili čustva in smo zmožni sočutja, imamo empatijo,
dasiravno jo tako poredko uporabljamo.
Ko mi vidimo jokajoče dekle, ki je z verigo okoli vratu prheftana za kandelaber,
kaj bi mi naredili?
Punca je privezana z verigo in me prosi za pomoč,
ja, po vsej verjetnosti bi ji pomagala.
Prišla zraven pa pogledala situacijo pa pomagala
Najprej bi probal navezat stik, za kaj sploh gre.
Jah, ne vem, poizkušal bi jo rešit, najbrž,
če bi bil jaz edini tam ali pa poklical bi nekoga da bi mi pomagal, da bi rešil.
Prišla bi ji pomagat, dala bi verigo stran, in ji pomagala da se reši.
Najbrž da bi jo poskusila odvezat če se bi le dalo
šla iskat ene klešče pa prerezala verigo pa jo osvobodila
tako človeka kot tudi žival.
Kaj bi naš pes naredil?
Kakšna je empatija psa, ko vidi drugega psa pripetega na povodec?
In kakšna je naša empatija, ko našega psa pripnemo na povodec?
To je človeško življenje v mestu, kaj pa izven mesta, v naravi?
Če bi vas nekdo odložil na peščeni obali nekega otoka, kjer ni ljudi
znotraj je samo džungla, kjer so samo velike živali kot so sloni, bivoli, leopardi, merjasci
vi pa nimate ne vžigalice, ne telefona, ne lučke - nič
kako bi se počutili?
Ali bi se počutili varno in domače, ali pa bi se počutili ogroženo?
Če bi se mi to zgodilo bi me najbrž bilo strah.
Počutila bi se osamljeno
po vsej verjetnosti tudi ogroženo.
Skrila bi se, zagotovo.
Najprej bi verjetno prišel kakšen napad panike
ker si ogrožen, sam veš da ni ravno fajna usoda pred tabo.
Ampak, ne vem...
Skrit na visoko mesto, če so te živali v gozdu.
Verjetno najprej malo nelagodno
ampak glede na to da nisem strahljiv človek bi verjetno hitro našla neko rešitev.
Jaz se znajdem več ali manj vedno v vsaki okolici.
Ja, pa verjetno bi se najprej počutila bolj kot plen
Naravi vidi človeka kot plen.
Človeški udomačtveni selekciji ne podležejo vse živali.
V bistvu je človek udomačil samo okoli 14 vrst živali,
pa človek je probal udomačiti marsikaj.
Ostalih nima smisla ali pa je nemogoče udomačiti
Recimo, zebro ali leva lahko ukrotimo, ne bomo pa nikoli udomačili,
so preveč nagonski.
Vse te udomačene živali je človek udomačil v novi dobi.
Prej, v kameni dobi je človek imel samo eno udomačeno žival.
Najstarejši fosilni ostanki psa so stari 15.000 let.
Raziskave ki uporabljajo molekularno gensko tehnologijo pa pravijo da je pes
bil z nami že 30.000 let nazaj.
Volk se je potikal okoli človeške naselbine in jedel človeške smeti
Ko se je človek selil so jim volkovi sledili
Poleg zagotavljanja varnosti
se je prvi pes izkazal kot odlična vlečna žival
Ko pa človek stopi iz kamene dobe v novo dobo
je psa uporabil za drugo delo, kot je čuvanje črede.
Človek je tudi naredil specifične pasme psov
da smo izkoristili njihove naravne nagone
za opravljanje določenega dela
Do pred kratkim so psi imeli delo
Pojma psa kot hišni ljubljenček sploh ni bilo do pred 150 let nazaj
ki se je, po anekdoti, začel kot modni dodatek
Angleške dame so se začele na korzojih kazat z majhnimi psi za v naročje
nakar so francoske dame skočile na noge in rekle
da tudi one rabijo neka ščeneta v svoja naročja.
Kakorkoli, psi so prestopili iz dvorišča v naše spalnice
in so ostali brez dela.
Njihovo delo je da izgledajo lepo,
in služijo našim estetskim užitkom,
in mi smo čisto pozabili in zanemarili njihove naravne nagone
ter določili da nas osebno razumejo.
Kaj pa na vse to pravi Mati Narava?
Konj je, pravimo, plemenita žival,
pa me zanima,
kako se konji med sabo disciplinirajo?
Ja, grizejo se, se mi zdi da se, za vrat.
pa brcajo.
Mislim da se grizejo za vrat
če pa je borba med njimi se pa z zadnjimi nogami, meni se zdi, tepejo.
Skačejo eden na drugega, to sem že videl,
s kopitom kdo koga
pol pa ne vem...ugriznejo
Kaj menite, kako mati volkulja disciplinira svoje mlade?
Pokaže s svojim obnašanjem
Pa če je kaj narobe - kar dosti grobosti
Ni prijazna kot smo ljudje
Mislim da jih malo ugrizne pa strese
če se prav spomnim iz raznih dokumentarcev
Da jim vedet da nekaj ni v redu, da nekaj ni prav.
Oni imajo v bistvu za vrat,
da ga malo poštemplja, strese in da ga umiri
Tako na primer, če kaj pobegnejo pa kaj naredijo jih prime za vrat pa jih odnese
samo ne ugrizne jih čisto močno, nežno, ve kako se jih odnese nazaj.
In kako se volkovi med sabo disciplinirajo?
V bistvu napadejo, ne vem, pokažejo mimiko, zobe, samo znake,
pa v bistvu že on ve da je podrejen.
Se podredi, gre na tla in un je pač recimo alfa
tako se zmenijo.
Oziroma tudi poližejo se, in pol pomeni da je podrejen
Alfe ne smejo nikoli oslabet
se zelo hitro drugi da ga lahko napade,
Zelo hitro zamenjajo.
Volkovi pa so med sabo tudi se mi zdi da
tudi jim dajo tisti ki so alfa samci pa alfa samice, dajo vedet,
da se podredijo takoj ostali.
Ga verjetno tudi kaj bolj na grobo prime.
Veliko se kregajo za samičke
se grizejo
pa se pogovarjajo drug z drugim.
Kaj pa psi dejansko počnejo,
ko rečemo da se psi igrajo?
Recimo, grizejo, en drugega ovohavajo,
vabijo v igro,
probajo se lovit, en drugega ujeti
pa takšne stvari.
Sproščeno, lovijo se
grickajo se, ližejo se
Kakšni se tudi na tla vržejo
pa gredo pol na njega
Lahko pa tudi v bistvu tudi oba ležita
pa se samo ljubčkata, ližeta
Hah, kako se psi igrajo?
Izgeda to bolj tako ravsanje bolj kot neko...
mislim da ta prava igra je tako kot ga imajo v leglu
ko so še manjši in potem je to eno tako
malo grizenje
malo ljubčkanje
malo lizanje
malo... kaj jaz vem,
mislim da je to ena taka ta prava igra. Jasno je pa tudi tekanje
Mislim da je to to.
Tečejo
se lovijo
skačejo drug na drugega
lajajo, grizejo se tudi malo, nežno
V naravi se vse preganja, brca in grize,
od mišk, zajčkov, ovčk, konjev...
vse se preganja brca in grize.
Odrasli smo preveč oddaljeni od narave
in vsem stvarem okoli nas pripisujemo človeške lastnosti
Še kamnu vdahnemo dušo.
Zato odrasli težko opišemo dejansko dogajanje
Preganjanje, ugriz, renčanje in cviljenje
opisujemo z besedami
kot je "bolj na grobo"
"dosti grobo"
"pokažejo"
ali "dajo vedet"
Ko jaz vidim pse parirat
vprašam lastnike kaj psi počnejo
in mi odgovorijo
da se psi igrajo.
Ko isto vprašam otroke
mi razložijo
da se psi lovijo
in grizejo za vrat.
In otrokom je jasno da obstaja meja pri discipliniranju.
Odrasli smo pa jezni kot Mike Tyson
in bi najraje odgriznili uho.
Na začetku sem omenil, da ta sprehod ni ravno za otroke
V bistvu je lahko prav prijeten in poučen sprehod za otroka
Raje vidim, da pse vodimo odrasli, ne otroci
Menim, da je to prevelika odgovornost za njih.
Drugi razlog bi pa bil
da moj, morebit težak, jezik
ni primeren za otroke.
Mislim, da sem se zadosti razprdel.
Imate srečo da smo na odprtem in se bo hitro razkadilo.